Անդրադառնալով Մինսկի կողմից Բաքվին սպառազինության վաօառքի թեմային` Գրիգորյանը պատասխանել է. «Հայաստան-Բելառուս հարաբերությունները տարբեր մակարդակներում են։ Հայաստանը և Բելառուսը գտնվում են համագործակցային մակարդակում ոչ թե երկկողմանի, այլ նաև բազմակողմանի՝ նկատի ունեմ ՀԱՊԿ, ԱՊՀ, տարբեր հարթակներում համագործակցություն կա, և այս առումով հայ-բելառուսական հարաբերությունները գտնվում են բարձր մակարդակի վրա, և իսկապես այս զենքի վաճառքը ամբողջովին չի համապատասխանում այն հարաբերությունների մակարդակին, որ մենք ունենք Բելառուսի հետ, այդ առումով մենք մտահոգություն ենք հայտնել։ Մենք պետք է հասկանանք, որ խնդիրները միանգամից չեն լուծվում, խնդիրը գոյություն ունի երկար ժամանակ, և մեկ անգամ այդ խնդրի մասին բարձրաձայնելով մենք չենք կարող լուծում ստանալ։ Նաև արտգործնախարարության խոսնակ Տիգրան Բալայանն ասել է, որ այդ հարցը բազմակողմանի և բազմաշերտ քննարկվում է բելառուսական կողմի հետ, և այն պատասխանները, որ մենք ստանում ենք, չեն բավարարում մեզ։ Այդ իսկ պատճառով մենք պետք է շարունակենք աշխատել, որպեսզի հասնենք արդյունքի նույն այդ բազմաշերտ և բազմակողմանի ձևով այդ հարցը բարձրացնելով և լուծում փնտրելով»։